Tegumihaldur
Tegumihaldur on Windowsi operatsioonisüsteemis sisalduv mitmekülgne programm, millega on võimalik hallata töötavaid programme, vaadata CPU, GPU, mälu, püsimälu ja interneti koormisi, näha programmide ajalugu, seadistada arvuti käivitusel käivituvaid programme, hallata arvutis olevaid kasutajaid ning kontrollida arvutil jooksvaid teenuseid. Programm on kasulik tööriist, ilma milleta oleks arvuti haldamine suuresti raskendatud. See on nii teada-tundud ja iseenesest mõistetav tööriist, et igal OS-il on versioonid sarnasest programmist. Windowsil on palju viise käivitamaks tegumihaldurit. Programmi on võimalik käivitada vajutades nuppe "Ctrl" + "Shift" + "Esc", vajutades nuppe "Win" + "R" ja siis kirjutada taskmgr.exe või vajutades nuppe "Ctrl" + "Alt" + "Delete" ja sealt valides "Task Manager". Tegumihalduril kuvatakse jooksvalt infot. Uuendusperioodi saab muuta kiiremaks või aeglasemaks akna üleval "view" valikus. Kui aga on vaja näha ainult 1 tulemust, siis võib hoida all "CTRL" nuppu. See peatab info punktide muutumise aknas.